Document ID: /roh_data/filtered/fineweb-2-filterrobots_roh.jsonl.gz/67773

Out per YB en la Champions League
- Mesemna, 23.8.2017, 22:44
Per ils Young Boys è l'aventura «Champions League» a fin suenter la fasa da k.o. Ils Bernais perdan er il gieu da return ordaifer cunter ZSKA Moskau cun 0:2. Uschia manchenta YB cleramain la fasa da gruppas.
L'emprim gol per ils Russ ha fatg Georgi Schennikow curt avant la pausa. Il 2:0 per ZSKA Moskau ha fatg Alan Dsagojew en la 64avla minuta.
YB n'ha strusch gì schanzas a Moscau. Senza las stentas dal giuven goli David von Ballmoss avessan ils Young Boys probabel anc pers pli aut cunter il club da la chapitala russa.
L'emprima partida avevan ils Young Boys pers a chasa cun 0:1. Quai pervi dad in autogol en il temp supplementar.
RR novitads 23:00